1871 йылдың 8 октябрендә хорват патриоты Эуген Кватерник Хәрби сиктең көнбайышында ихтилал күтәрергә маташҡан. Баш күтәреүселәр Хорватияны «швабтарҙан һәм мадьярҙар»ҙан азат булған Милли хөкүмәт иғлан иткән. Боланың өсөнсө көнөнә Кватерник үлтерелгән. Башында бан И. Мажуранич (1873—1880) торған хөкүмәт либераль реформалар үткәргән. 1860—1870-сы йылдарҙа хорват милли хәрәкәтенең төп идея нигеҙҙәренең береһе булып уның идеологы  Франьо Рачкийҙың югославизмы торған.